stanford-oval/wikipedia huggingface dataset:
มิชชั่น: อิมพอสซิเบิ้ล ปฏิบัติการรัฐอำพราง

| มิชชั่น: อิมพอสซิเบิ้ล ปฏิบัติการรัฐอำพราง |
| --- | --- |
โปสเตอร์ภาษาไทย
กำกับ: คริสโตเฟอร์ แม็คควอรี่
บทภาพยนตร์: คริสโตเฟอร์ แม็คควอรี่
เนื้อเรื่อง:   คริสโตเฟอร์ แม็คควอรี่  ดรูว์ เพียร์ซ 
สร้างจาก: Mission: Impossible โดย บรูซ เกลเลอร์
อำนวยการสร้าง:   ทอม ครูซ  เจ.เจ. แอบรัมส์  ไบรอัน เบิร์ค  เดวิด เอลลิสัน  ดานา โกลด์เบิร์ก  ดอน เกรนเจอร์ 
นักแสดงนำ:   ทอม ครูซ  เจเรมี เรนเนอร์  ไซมอน เพกก์  วิง เรมส์  รีเบกกา เฟอร์กูสัน  ฌอน แฮร์ริส  อเล็ก บอลด์วิน 
กำกับภาพ: โรเบิร์ต เอลส์วิต
ตัดต่อ: เอ็ดดี แฮมิลตัน
ดนตรีประกอบ: โจ เครเมอร์
บริษัทผู้สร้าง:   สกายแดนซ์โปรดักชันส์  โอดิน  ไชนามูฟวีแชนแนล  อาลีบาบาพิคเจอส์  แบดโรบอทโปรดักชันส์  
ผู้จัดจำหน่าย: พาราเมาต์พิกเจอส์
วันฉาย: 30 กรกฎาคม 2015 (ไทย) 31 กรกฎาคม 2015 (สหรัฐอเมริกา)
ความยาว: 131 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 682.7 ล้านดอลลาร์สหรัฐ
ก่อนหน้านี้: มิชชั่น:อิมพอสซิเบิ้ล ปฏิบัติการไร้เงา
ต่อจากนี้: มิชชั่น:อิมพอสซิเบิ้ล ฟอลล์เอาท์
ข้อมูลจาก IMDb
ข้อมูลจากสยามโซน
มิชชั่น: อิมพอสซิเบิ้ล ปฏิบัติการรัฐอำพราง (อังกฤษ: Mission: Impossible – Rogue Nation) เป็นภาพยนตร์โลดโผน/สายลับ ลำดับที่ 5 ในชุด มิชชั่น:อิมพอสซิเบิ้ล กำกับและเขียนบทโดยคริสโตเฟอร์ แม็คควอรี่ นำแสดงโดยทอม ครูซ, เจเรมี เรนเนอร์, ไซมอน เพกก์และวิง เรมส์
มิชชั่น:อิมพอสซิเบิ้ล ปฏิบัติการรัฐอำพราง มีกำหนดเข้าฉายเดิมคือวันที่ 25 ธันวาคม 2015 ก่อนจะถูกเลื่อนมาเป็นวันที่ 31 กรกฎาคม 2015 ตัวอย่างภาพยนตร์แรกเผยแพร่ในวันที่ 22 มีนาคม 2015
เรื่องย่อ

หลังทำภารกิจขัดขวางการขนส่งอาวุธเคมีให้ผู้ก่อการร้ายได้สำเร็จ สายลับหน่วย IMF อีธาน ฮันต์ (ทอม ครูซ) ได้พูดถึงองค์กรลับชื่อ "ซินดิเคต" (Syndicate) แต่ฝ่าย CIA ไม่เชื่อว่ามีอยู่จริง จากนั้นไม่นาน ฮันต์ก็ถูกกลุ่มซินดิเคตจับตัวไป เขาหลบหนีออกมาได้ด้วยความช่วยเหลือจากอิลซา เฟาสต์ (รีเบกกา เฟอร์กูสัน) สายลับสาวผู้ลึกลับ ในเวลาเดียวกัน ผู้อำนวยการหน่วย CIA อลัน ฮันลีย์ (อเล็ก บอลด์วิน) ได้เสนอต่อคณะกรรมการสภาสหรัฐฯ ว่า IMF เป็นหน่วยที่มักใช้อำนาจเกินขอบเขตและควรถูกยุบ เนื่องจากตำแหน่งรัฐมนตรี IMF ว่างลงจึงไม่มีผู้แก้ต่าง ทำให้หน่วย IMF ถูกยุบในที่สุด วิลเลียม แบรนต์ (เจเรมี เรนเนอร์) ผู้อำนวยการฝ่ายปฏิบัติการภาคสนามของ IMF เตือนฮันต์ให้รีบซ่อนตัว ส่วนฮันต์ต้องสืบหาชายผมสีบลอนด์สวมแว่นคนหนึ่งที่เขาเห็นก่อนถูกจับไป ซึ่งต่อมาฮันต์พบว่าชายคนนั้นชื่อ โซโลมอน เลน (ฌอน แฮร์ริส) เป็นอดีตสายลับ MI6
หกเดือนต่อมา ฮันต์ซึ่งยังสืบหากลุ่มซินดิเคตไม่พบได้ติดต่อเบนจี ดันน์ (ไซมอน เพกก์) อดีตสายลับภาคสนาม โดยทำทีว่าให้ดันน์มาชม ตูรันโด ที่ออสเตรีย ซึ่งมีรัฐมนตรีกระทรวงต่างประเทศออสเตรียมาร่วมชมด้วย ถึงแม้ฮันต์และดันน์จะหยุดยั้งการลอบสังหารรัฐมนตรีได้สำเร็จ แต่กลุ่มซินดิเคตซ้อนแผนด้วยการระเบิดรถของรัฐมนตรี ฮันต์ถูกกล่าวหาว่าเป็นผู้ลงมือฆ่ารัฐมนตรีและถูกหน่วยปฏิบัติการพิเศษของ CIA ไล่ล่า แบรนต์จึงติดต่อลูเทอร์ สติกเคล (วิง เรมส์) อดีตสายลับมือดีให้เร่งหาตัวฮันต์ พวกเขาพบว่าฮันต์และดันน์เดินทางไปพบเฟาสต์ที่โมร็อกโก เพื่อเข้าไปขโมยข้อมูลสำคัญของกลุ่มซินดิเคตในอาคารความปลอดภัยสูงใต้โรงไฟฟ้า แต่เมื่อนำข้อมูลออกมาได้แล้ว เฟาสต์กลับหลบหนีไปพร้อมกับข้อมูลในยูเอสบีแฟลชไดรฟ์ ซึ่งดันน์ได้ทำสำเนาข้อมูลไว้
เฟาสต์กลับไปที่อังกฤษเพื่อส่งมอบข้อมูลให้แอตต์ลี (ไซมอน แมคเบอร์นีย์) ผู้ดูแลภารกิจ แต่แอตต์ลีกลับลบข้อมูลในไดรฟ์แล้วบังคับให้เธอกลับไปหาเลน เฟาสต์และเลนพบว่าไฟล์ข้อมูลดังกล่าวต้องมีรหัสจากนายกรัฐมนตรีสหราชอาณาจักร (ทอม ฮอลแลนเดอร์) เลนจึงส่งเฟาสต์ไปหาฮันต์ ในขณะเดียวกันก็ส่งคนไปลักพาตัวดันน์เพื่อบีบบังคับให้ฮันต์เปิดไฟล์ดังกล่าวให้ ฮันต์ตกลงทำตาม แต่แบรนต์บอกกับฮันลีย์และแอตต์ลีให้ทำการอารักขานายกรัฐมนตรีไว้ จนกระทั่งแอตต์ลีตัวจริงเดินทางมา จึงเปิดเผยว่าแบรนต์รู้กับฮันต์และให้ฮันต์ปลอมเป็นแอตต์ลีคนที่อยู่กับนายกรัฐมนตรี พวกเขาพบว่าซินดิเคตเป็นโครงการลับที่แอตต์ลีจัดตั้งขึ้นโดยพลการ มีเลนเป็นหัวหน้า ส่วนสติกเคลพบว่าไฟล์ดังกล่าวเป็นข้อมูลที่เข้าถึงเงินทุนจำนวนมาก
ฮันต์จดจำข้อมูลทั้งหมดและทำลายไฟล์ทิ้ง เขาเดินทางไปพบดันน์และเฟาสต์ แล้วบีบให้เลนปล่อยตัวทั้งสองคนเพื่อแลกกับข้อมูลทั้งหมด หลังการหลบหนีและไล่ล่าไปตามถนนในกรุงลอนดอน เฟาสต์ฆ่าวินเทอร์ (เยนส์ ฮูลเตน) ลูกน้องมือขวาของเลนในการดวลมีด ส่วนฮันต์ล่อเลนไปติดกับแล้วรมด้วยแก๊สจนหมดสติ ก่อนจะส่งตัวไปคุมขัง
หลังเรื่องทั้งหมดยุติ ฮันลีย์ได้เสนอให้มีการเปิดหน่วย IMF อีกครั้ง โดยอ้างว่าการยุบหน่วยในคราวก่อนเป็นแผนช่วยฮันต์ คณะกรรมการสภาสหรัฐฯ มีมติเห็นชอบทั้งที่ยังแคลงใจกับเจตนาของฮันลีย์ หลังออกจากที่ประชุม แบรนต์แสดงความยินดีกับฮันลีย์ในฐานะรัฐมนตรี IMF คนใหม่
นักแสดง

ทอม ครูซ รับบท อีธาน ฮันต์
เจเรมี เรนเนอร์ รับบท วิลเลียม แบรนต์
ไซมอน เพกก์ รับบท เบนจี ดันน์
วิง เรมส์ รับบท ลูเทอร์ สติกเคล
รีเบกกา เฟอร์กูสัน รับบท อิลซา เฟาสต์
อเล็ก บอลด์วิน รับบท อลัน ฮันลีย์
ฌอน แฮร์ริส รับบท โซโลมอน เลน
เยนส์ ฮูลเตน รับบท ยานิก วินเทอร์
ไซมอน แมคเบอร์นีย์ รับบท แอตต์ลี
ทอม ฮอลแลนเดอร์ รับบท นายกรัฐมนตรีสหราชอาณาจักร
การตอบรับ > บ็อกซ์ออฟฟิศ

มิชชั่น:อิมพอสซิเบิ้ล ปฏิบัติการรัฐอำพราง ทำรายได้เปิดตัวทั่วโลก 121 ล้านดอลลาร์สหรัฐ มีรายได้รวม 682.7 ล้านดอลลาร์สหรัฐ เป็นภาพยนตร์ที่ทำรายได้สูงสุดเป็นอันดับที่ 3 ในชุด มิชชั่น:อิมพอสซิเบิ้ล
การตอบรับ > การตอบรับในประเทศไทย

มิชชั่น:อิมพอสซิเบิ้ล ปฏิบัติการรัฐอำพราง ทำรายได้เปิดตัวในประเทศไทย 24.55 ล้านบาท ระหว่างวันที่ 27 สิงหาคม – 2 กันยายน 2015 ภาพยนตร์เรื่องนี้ทำรายได้ในประเทศไทย 139.73 ล้านบาท
ภาคต่อ

บทความหลัก: มิชชั่น:อิมพอสซิเบิ้ล ฟอลล์เอาท์
ทอม ครูซประกาศว่าเขาจะกลับมารับบท "อีธาน ฮันต์" ใน Mission: Impossible 6 และคาดว่าจะเริ่มถ่ายทำในปี 2016 ในขณะที่พาราเมาต์พิกเจอส์ก็ยืนยันว่าภาคที่ 6 กำลังอยู่ในขั้นพัฒนา ต่อมาวันที่ 19 พฤศจิกายน 2015 มีข่าวว่าพาราเมาต์พิกเจอส์วางตัวให้คริสโตเฟอร์ แม็คควอรี่กลับมากำกับในภาคที่ 6 และให้รีเบกกา เฟอร์กูสันกลับมารับบท อิลซา เฟาสต์อีกครั้ง ต่อมาแม็คควอรี่และเฟอร์กูสันประกาศว่าจะกลับมากำกับและรับบทอิลซา เฟาสต์ตามลำดับ ในเดือนเมษายน 2016 ทอม ครูซยืนยันว่าการถ่ายทำจะเริ่มในช่วงฤดูใบไม้ร่วงของปีนี้ อย่างไรก็ตาม ด้วยปัญหาระหว่างพาราเมาต์พิกเจอส์กับทอม ครูซก่อนหน้านี้ ครูซให้สัมภาษณ์ภายหลังว่าการถ่ายทำจะเริ่มในช่วงฤดูใบไม้ผลิปี 2017 และมีกำหนดฉายวันที่ 27 กรกฎาคม 2018 เมื่อวันที่ 25 มกราคม 2018 มีการเปิดเผยชื่อภาพยนตร์คือ Mission: Impossible – Fallout ตัวอย่างภาพยนตร์เผยแพร่ครั้งแรกในงานซูเปอร์โบวล์ครั้งที่ 52
แหล่งข้อมูลอื่น

เว็บไซต์ทางการ
มิชชั่น:อิมพอสซิเบิ้ล ปฏิบัติการรัฐอำพราง ที่อินเทอร์เน็ตมูวีเดตาเบส
มิชชั่น:อิมพอสซิเบิ้ล ปฏิบัติการรัฐอำพราง ที่สยามโซน
มิชชั่น:อิมพอสซิเบิ้ล ปฏิบัติการรัฐอำพราง ที่รอตเทนโทเมโทส์
เกมเขย่าขั้วอำมหิต

| เกมเขย่าขั้วอำมหิต |
| --- | --- |

กำกับ: คริสโตเฟอร์ โนแลน
บทภาพยนตร์: ฮิลลารี ซีตซ์
สร้างจาก: อินซอมเนีย โดย นิโคไล โฟรเบนิอุส
อำนวยการสร้าง:   พอล จังเจอร์ วิตต์  เอ็ดเวิร์ด แมคดอนเนลล์  โบรเดอริค จอห์นสัน  แอนดรูว์ โคโซฟ 
นักแสดงนำ:   อัล ปาชิโน  โรบิน วิลเลียมส์  ฮิลารี สแวงก์  เมาร่า เทียร์นีย์  มาร์ติน โดโนแวน  นิคกี้ แคตต์  พอล ดูลีย์ 
กำกับภาพ: วอลลี ฟิสเตอร์
ตัดต่อ: โดดี ดอร์น
ดนตรีประกอบ: เดวิด จูเลยาน
บริษัทผู้สร้าง: อัลคอน เอนเตอร์เทนเมนต์ วิตต์/โทมัส โปรดักชั่นส์ เซคชั่น เอท โปรดักชั่นส์ 
ผู้จัดจำหน่าย: วอร์เนอร์ บราเธอส์. พิคเจอร์ส (สหรัฐอเมริกา) ซัมมิต เอนเตอร์เทนเมนต์ (นานาประเทศ) ทัชสโตน พิกเจอส์ (นานาประเทศ)
วันฉาย: 3 พฤษภาคม ค.ศ. 2002 (เทศกาลภาพยนตร์ไทรเบคก้า) 24 พฤษภาคม ค.ศ. 2002 (สหรัฐอเมริกา)
ความยาว: 118 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 46 ล้านดอลลาร์สหรัฐ
ทำเงิน: 113.7 ล้านดอลลาร์สหรัฐ
เกมเขย่าขั้วอำมหิต (อังกฤษ: Insomnia) เป็นภาพยนตร์ระทึกขวัญทางจิตวิทยาของอเมริกันที่ออกฉายในปี ค.ศ. 2002 กำกับภาพยนตร์โดย คริสโตเฟอร์ โนแลน และเขียนโดย ฮิลลารี ซีตซ์ นำแสดงโดย อัล ปาชิโน, โรบิน วิลเลียมส์, ฮิลารี สแวงก์, เมาร่า เทียร์นีย์, มาร์ติน โดโนแวน, นิคกี้ แคตต์ และ พอล ดูลีย์ และสร้างจากภาพยนตร์นอร์เวย์ปี ค.ศ. 1997 ที่มีชื่อเดียวกัน ภาพยนตร์เรื่องนี้บอกเล่าเรื่องราวของสองนักสืบคดีฆาตกรรมลอสแอนเจลิสเพื่อสอบสวนคดีฆาตกรรมใน ไนท์มิวต์, รัฐอะแลสกา
ภาพยนตร์เรื่องนี้ออกฉายในสหรัฐอเมริกาเมื่อวันที่ 24 พฤษภาคม ค.ศ. 2545 เกมเขย่าขั้วอำมหิต ทำรายได้ทั่วโลกไป 113 ล้านดอลลาร์สหรัฐเทียบกับงบประมาณการผลิต 46 ล้านดอลลาร์สหรัฐและได้รับคำชื่นชมอย่างมากสำหรับบทภาพยนตร์ การกำกับภาพยนตร์ ทิศทางและการแสดง โดยเฉพาะอย่างยิ่งการแสดงของ ปาชิโน และ วิลเลียมส์
แหล่งข้อมูลอื่น

เกมเขย่าขั้วอำมหิต ที่อินเทอร์เน็ตมูวีเดตาเบส
เกมเขย่าขั้วอำมหิต ที่บ็อกซ์ออฟฟิศโมโจ
| ด ค กคริสโตเฟอร์ โนแลน |
| --- | --- |
 ผลงาน  รางวัลและการเสนอชื่อ  สไตล์ภาพยนตร์ 
กำกับภาพยนตร์ขนาดยาว:  แกะรอยอาชญากรซ่อนเขี้ยว (1998)  ภาพหลอนซ่อนรอยมรณะ (2000)  เกมเขย่าขั้วอำมหิต (2002)  แบทแมน บีกินส์ (2005)  ศึกมายากลหยุดโลก (2006)  แบทแมน อัศวินรัตติกาล (2008)  จิตพิฆาตโลก (2010)  แบทแมน อัศวินรัตติกาลผงาด (2012)  อินเตอร์สเตลลาร์ ทะยานดาวกู้โลก (2014)  ดันเคิร์ก (2017)  เทเน็ท (2020)  ออปเพนไฮเมอร์ (2023) 
กำกับภาพยนตร์ขนาดสั้น:  ดูเดิลบัก (1997)  คีย์ (2015) 
อำนวยการสร้าง: บุรุษเหล็ก ซูเปอร์แมน (2013, มีชื่อเป็นผู้เขียนเนื้อเรื่องร่วมด้วย)
บทความที่เกี่ยวข้อง:  ซินโคพี 
ญาติ:  เอ็มมา ทอมัส (ภรรยา)  โจนาธาน โนแลน (น้องชาย)  ลิซา จอย (น้องสะใภ้)  จอห์น โนแลน (ลุง)  คิม ฮาร์ตแมน (ป้า) 
 หมวดหมู่
เร็ว..แรงทะลุนรก 5

| เร็ว> .แรงทะลุนรก 5 |
| --- | --- |
โปสเตอร์ภาษาไทย
กำกับ: จัสติน ลิน
เขียนบท: คริส มอร์แกน
สร้างจาก: ตัวละคร โดย แกรี สก็อต ทอมป์สัน
อำนวยการสร้าง: นีล เอช มอริตซ์ วิน ดีเซล ไมเคิล ฟอตเทรล
นักแสดงนำ: วิน ดีเซล พอล วอล์กเกอร์ ดเวย์น จอห์นสัน ไทรีส กิบสัน คริส บริจส์ จอร์ดาน่า บรูว์สเตอร์
กำกับภาพ: สตีเฟน เอฟ. วินดอน
ตัดต่อ: คริสเตียน เวกเนอร์ เคลลี มัตสึโมโต เฟรด แรสกิน
ดนตรีประกอบ: ไบรอัน ไทเลอร์
บริษัทผู้สร้าง: Original Film One Race Films  
ผู้จัดจำหน่าย: Universal Pictures
วันฉาย: 15 เมษายน 2011 (รีโอเดจาเนโร, ปฐมทัศน์) 29 เมษายน 2011 (สหรัฐอเมริกา) 5 พฤษภาคม 2011 (ไทย)
ความยาว: 130 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 125 ล้านดอลลาร์สหรัฐ
ทำเงิน: 626.1 ล้านดอลลาร์สหรัฐ
ก่อนหน้านี้: เร็ว..แรงทะลุนรก 4: ยกทีมซิ่ง แรงทะลุไมล์ (2009)
ต่อจากนี้: เร็ว..แรงทะลุนรก 6 (2013)
ข้อมูลจาก IMDb
ข้อมูลจากสยามโซน
เร็ว..แรงทะลุนรก 5 (อังกฤษ: Fast Five หรือ Fast & Furious 5, Fast & Furious 5: Rio Heist) เป็นภาพยนตร์โลดโผนที่ออกฉายในปี ค.ศ. 2011 เป็นภาพยนตร์ลำดับที่ 5 ในภาพยนตร์ชุด เดอะฟาสต์แอนด์เดอะฟิวเรียส กำกับโดย จัสติน ลิน เขียนบทโดยคริส มอร์แกน นำแสดงโดยวิน ดีเซล, พอล วอล์กเกอร์และดเวย์น จอห์นสัน
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
วิน ดีเซล รับบท โดมินิก ทอเร็ตโต
พอล วอล์กเกอร์ รับบท ไบรอัน โอคอนเนอร์
จอร์ดานา บรูว์สเตอร์ รับบท มีอา ทอเร็ตโต
ไทรีส กิบสัน รับบท โรมัน เพียร์ส
คริส บริจส์ รับบท เทจ ปาร์เกอร์
ซุง กัง รับบทเป็น ฮาน ซึล-โอ
กัล กาด็อท รับบท จีเซล ยาชาร์
แม็ตต์ ชูลซ์ รับบท วินซ์
ดเวย์น จอห์นสัน รับบท ลุค ฮ็อบส์
เอลซา พาตากี รับบท เอเลนา เนเวส
ฌูวากิง เดอ อัลมีดา รับบท เฮร์แนน เรย์เอส
ไมเคิล เออร์บี รับบท ซีซี
การตอบรับและรางวัล

เร็ว..แรงทะลุนรก 5 ทำรายได้กว่า 620 ล้านดอลลาร์สหรัฐ เป็นภาพยนตร์ที่ทำรายได้สูงสุดทั่วโลกเป็นอันดับที่ 4 ในชุด เดอะฟาสต์แอนด์เดอะฟิวเรียส และเป็นภาพยนตร์ที่ทำรายได้สูงสุดเป็นอันดับที่ 7 ในปี ค.ศ. 2011
การตอบรับและรางวัล > รางวัล

เร็ว..แรงทะลุนรก 5 ได้รับรางวัลประจำปี ค.ศ. 2011 ดังนี้
รางวัลเพลงประกอบภาพยนตร์บีเอ็มไอ (BMI Film Music Award)
เพลงประกอบภาพยนตร์ (ไบรอัน ไทเลอร์)
รางวัลโกลเดนเทรลเลอร์ (Golden Trailer Awards)
ตัวอย่างภาพยนตร์ทางโทรทัศน์ยอดเยี่ยม ("Super Bowl" – Universal Pictures, AV Squad)
รางวัลทีนชอยส์ (Teen Choice Awards)
ภาพยนตร์แอ็คชันยอดเยี่ยม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เร็ว..แรงทะลุนรก 5
วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก 5
เว็บไซต์ทางการ
เร็ว..แรงทะลุนรก 5 ที่อินเทอร์เน็ตมูวีเดตาเบส
เร็ว..แรงทะลุนรก 5 ที่สยามโซน
เกมแอ็กชัน

Prince of Persia is a platform game from 1989.
เกมแอ็กชัน (อังกฤษ: action game) เป็นประเภทของเกมที่เน้นการท้าทายทางกาย เช่นการประสานสายตากับมือ และปฏิกิริยากับเวลา เกมประเภทนี้จะแบ่งได้เป็นประเภทย่อยอีกมากมาย เช่น เกมต่อสู้ เกมยิงปืน และเกมแพลตฟอร์ม ซึ่งถือว่าเป็นเกมแอ็กชันที่สำคัญที่สุด แม้ว่าเกมแนววางแผนแบบทันที (real-time strategy) ก็ถือว่าเป็นเกมแอ็กชันเช่นกันก็ตาม
ในเกมแอ็กชันเกมหนึ่ง ๆ ผู้เล่นจะได้ควบคุมอวตารของตัวเอก อวตารจะต้องหาทางผ่านด่าน เก็บสิ่งของ หลบหลีกอุปสรรค และต่อสู้กับศัตรูด้วยการโจมตีแบบต่าง ๆ ในตอนจบด่านหรือกลุ่มด่าน ผู้เล่นจะต้องเอาชนะหัวหน้าศัตรูของเกม (boss) ที่มีตัวขนาดใหญ่และท้าทายมากกว่าศัตรูตัวอื่น ๆ การโจมตีของศัตรูและอุปสรรคจะทำให้พลังชีวิตและจำนวนชีวิตของอวตารลดลง และเกมจะจบลงเมื่อจำนวนชีวิตหมดลง หรือบางกรณี ผู้เล่นสามารถชนะเกมได้ด้วยการจบด่านที่มีแบบต่อเนื่อง แต่เกมแอ็กชันจำนวนมากนั้นไม่สามารถจบเกมได้และมีจำนวนด่านไม่จำกัด โดยผู้เล่นจะมีเป้าหมายเดียวคือ เก็บสิ่งของและเอาชนะศัตรูเพื่อทำคะแนนให้ได้มากที่สุด
เกมโอเวอร์

หน้าจอ "เกมโอเวอร์" จากเกม ทอรัสทรูเปอร์
"เกมโอเวอร์" (อังกฤษ: Game over) เป็นข้อความในวิดีโอเกมที่เป็นสัญญาณว่าผู้เล่นเล่นเกมไม่ผ่าน เนื่องจากผลลัพธ์ออกมาไม่ถูกต้อง แม้ว่าวลีนี้บางครั้งจะปรากฏพร้อมกับคะแนนหลังจากเล่นจบเกมก็ได้ วลีดังกล่าวยังมีใช้กว้างขึ้นเพื่อบรรยายถึงจุดจบของเหตุการณ์ใดเหตุการณ์หนึ่งในชีวิตจริง
เกมเล่นตามบทบาท

บทความนี้เกี่ยวกับเกม สำหรับความหมายอื่น ดูที่ อาร์พีจี
บทความนี้เกี่ยวกับเกมเล่นตามบทบาททุกประเภท สำหรับวิดีโอเกมแนวสวมบทบาท ดูที่ วิดีโอเกมแนวสวมบทบาท
เกมเล่นตามบทบาท หรือ เกมอาร์พีจี (อังกฤษ: role-playing game: RPG) คือเกมประเภทหนึ่งที่ผู้เล่นสมมุติรับบทเป็นตัวละครหนึ่งในเกม โดยเล่นตามกฎกติกาของเกมผ่านการป้อนคำสั่งและเลือกเงื่อนไขที่เกมกำหนดมา โดยผลลัพธ์ที่เกิดจะแตกต่างกัน ตามเงื่อนไขที่เลือก โดยเกมอาจจะเป็นทั้งลักษณะ การเล่นโดยเขียนในกระดาษ วิดีโอเกมหรือคอมพิวเตอร์เกมก็ได้
ในยุคแรกๆเกมเล่นตามบทบาทจะเป็นลักษณะของเกมกระดาน ที่ผู้เล่นจะแบ่งฝ่ายเป็นสองฝ่าย ฝ่ายหนึ่งจะเป็นผู้นำในเกม ทำหน้าที่บอกเล่าเรื่องราวต่างๆผ่านกระดานในเกม ขณะที่ผู้เล่นอีกฝ่ายจะเป็นผู้เล่นต้องสร้างตัวละครและทอยเต๋ากำหนดค่าต่างๆ รวมถึงกระทำตามกฎต่างๆ เช่น การพูดคุยหาข้อมูล, การต่อสู้กับสัตว์ประหลาด, การเก็บวัตถุและอาวุธ, เก็บสะสมค่าประสบการณ์และเลื่อนระดับ (เลเวล) จุดเด่นที่ทำให้เกมเล่นตามบทบาทได้รับความนิยม เพราะเกมเล่นตามบทบาทจะมีอิสระในกฎกติกา ทำให้การเล่นในแต่ละครั้งจะเปลี่ยนไปขึ้นอยู่กับที่ผู้นำเกมเลือก เกมเล่นตามบทบาทแบบกระดานที่ได้รับความนิยมในต่างประเทศมีมาก แต่ที่ได้รับความนิยมมากที่สุดคือ ดันเจี้ยนส์แอนด์ดราก้อน และ วอร์แฮมเมอร์
เมื่อถึงยุคที่เครื่องเกมคอมพิวเตอร์และวิดีโอเกมเริ่มเข้ามามีบทบาทมากขึ้น เกมเล่นตามบทบาทหลายๆเกมก็พัฒนากลายมาเป็นวิดีโอ
เกมแนวเล่นตามบทบาท โดยยังคงลักษณะเดิมของตัวเกมไว้ เช่น การให้ผู้เล่นสร้างตัวละครขึ้นเอง การต่อสู้ที่อ้างอิงหลักการทอยลูกเต๋า และอิสรภาพในเกม แต่เมื่อความนิยมเกมเล่นตามบทบาทได้เข้าในประเทศญี่ปุ่นได้เกิดเกมเล่นตามบทบาทแบบญี่ปุ่นขึ้น หรือที่เรียกว่า คอนโซล-โรลเพลย์อิงเกม (Console-Roleplaying Game) ซึ่งจะตัดทอนเสรีภาพในการเล่นลง แต่จะเสริมเนื้อหาที่เรื่องราวและตัวละครให้มากขึ้น ส่วนเกมของฝั่งอเมริกาจะเรียกว่า คอมพิวเตอร์-โรลเพลย์อิงเกม (Computer-Roleplaying Game) และฝ่ายเกมกระดานก็ถูกเรียกว่า เทเบิ้ลทอป-โรลเพลย์อิงเกม (Tabletop-Roleplaying Game)
ในปัจจุบันคำจัดการความของคำว่า เกมเล่นตามบทบาท หรือ RPG นั้น ในฝั่งประเทศแถบเอเชียจะหมายถึง เกมที่มีการเก็บค่าประสบการณ์, การต่อสู้กับสัตว์ประหลาด, ฉากต่อสู้แบบตัดฉากจากฉากสนาม และเนื้อเรื่องที่สวยงามและสนุกสนาน แต่ในเกมฝั่งอเมริกาจะหมายถึง เกมที่มีเสริภาพในการเล่น, การสรรค์สร้างตัวละครได้ตามต้องการ
ในประเทศไทย นักเล่นเกมคอมพิวเตอร์บางส่วนเรียกเกมเล่นตามบทบาทบนเครื่องคอมพิวเตอร์และเครื่องคอนโซลว่า เกมภาษา เนื่องจาก ผู้เล่นรู้สึกว่าเกมเล่นตามบทบาทมีใช้การเลือกคำสั่ง ผ่านบทสนทนาของตัวละคร (ในช่วงแรกเป็นภาษาญี่ปุ่น) สำหรับการดำเนินเกม
ในปัจจุบันถึงแม้ว่าเกมเล่นตามบทบาทบนเครื่องคอมพิวเตอร์และเครื่องคอนโซลยังเป็นที่นิยม แต่ก็ยังมีการจำหน่ายเกมเล่นตามบทบาทแบบกระดานอยู่
เกมเล่นตามบทบาทแบบเกมกระดานที่ได้รับความนิยมในปัจจุบันได้แก่ ดันเจี้ยนส์แอนด์ดราก้อน และ วอร์แฮมเมอร์ เกมเล่นตามบทบาทของเครื่องคอมพิวเตอร์ที่ได้รับความนิยมในปัจจุบันได้แก่ เดียอาโบล และ ดิเอลเดอร์สครอลส์ เกมเล่นตามบทบาทของเครื่องคอมโซลที่ได้รับความนิยมในปัจจุบันได้แก่ ไฟนอลแฟนตาซี และ ดราก้อนเควสต์
การดำเนินเรื่อง

เกมเล่นตามบทบาท ส่วนใหญ่จะมีการโต้ตอบระหว่างผู้เล่นเกมกับเกมมาสเตอร์ ให้ผู้เล่นมีการตัดสินใจในการดำเนินเรื่องโดยจะประเมินจาก กฎและแนวทางของเกมนั้น
เนื่องจากเนื้อเรื่องในเกมไม่ใช่ชีวิตจริง จินตนาการจึงมีบทบาทสูงในแนวทางการวางเนื้อเรื่อง ซึ่งจินตนาการนี้เป็นสิ่งสำคัญในการเชื่อมต่อตัวละครในเกมกับผู้เล่นเข้าด้วยกัน ถ้าผู้เล่นไม่สามารถเข้าใจเนื้อเรื่อง หรือ ไม่มีจินตนาการในเนื้อเรื่องนั้นๆ อาจทำให้ความรู้สึกในการดำเนินเนื้อเรื่องไม่ราบรื่น หรือทำให้ความสนุกในการเล่นเกมลดลง
เกมคน เหนือคม

| เกมคน เหนือคม |
| --- | --- |

กำกับ: เอ๋อ ตงซิน
เขียนบท: เอ๋อ ตงซิน
อำนวยการสร้าง: ปีเตอร์ ชาน เอ๋อ ตงซิน
นักแสดงนำ: แดเนียล วู หลิว เต๋อหัว กู่ เทียนเล่อ จาง จิงซู หยวน หย่งอี้ นิรุตต์ ศิริจรรยา
ดนตรีประกอบ: ปีเตอร์ กัม
ผู้จัดจำหน่าย: กาล่า ฟิล์ม ดิสทริบิวชั่น  (ฮ่องกง) สหมงคลฟิล์ม (ไทย)
วันฉาย: 13 กุมภาพันธ์ 2007  (ฮ่องกง) 15 กุมภาพันธ์ 2007  (สิงคโปร์) 10 พฤษภาคม 2007  (ไทย)
ความยาว: 111 นาที
ประเทศ: ฮ่องกง สิงคโปร์ จีน อังกฤษ สหรัฐอเมริกา
ภาษา: กวางตุ้ง ไทย
ทำเงิน: 27 ล้านเหรียญฮ่องกง (HKD)
ข้อมูลจาก IMDb
เกมคน เหนือคม (อังกฤษ: Protégé, จีนตัวเต็ม: 門徒, จีนตัวย่อ: 门徒, พินอิน: Mén Tú) ภาพยนตร์แอ๊คชั่นทริลเลอร์สัญชาติฮ่องกง-สิงคโปร์ นำแสดงโดย แดเนียล วู, หลิว เต๋อหัว, กู่ เทียนเล่อ, จาง จิงซู, หยวน หย่งอี้ กำกับโดย เอ๋อ ตงซิน
เนื้อเรื่อง

อาลี่ เป็นสายลับให้กับตำรวจฮ่องกงในการทลายแก๊งค์ค้ายาเสพย์ติด อาลี่ให้เวลาทั้งหมด 7 ปีในการแฝงตัวเข้าไปในแก๊งค์ค้าเฮโรอีนของ หลินคุน เจ้าพ่อค้าเฮโรอีนหมายเลขหนึ่งของฮ่องกง หลินคุนกำลังป่วยเป็นโรคร้าย และไม่ไว้ใจใครนอกเสียจากอาลี่ ในขณะที่ความต้องการเฮโรอีนโดยภาพรวมก็กำลังลดลง  หลินคุนตั้งใจจะผ่องถ่ายกิจการทั้งหมดให้แก่อาลี่ ขณะเดียวกัน ที่ห้องพักของอาลี่ ก็มี อาเฟิง หญิงสาวลูกติดที่ติดยาเสพย์ติดอย่างรุนแรง โดยมีสามีของเธอตามมารังควาน ซึ่งเธอบอกว่าพยายามจะเลิกให้ได้ แต่ก็ทำไม่ได้สักที ทุกครั้งที่อาลี่กลับมาและพบเห็นภาพที่เธอเสพย์ยา เขาไม่แน่ใจในตัวเองว่าสภาพจิตใจจะเหมือนเดิมหรือไม่ ขณะที่หลินคุนไว้ใจอาลี่ขึ้นทุกวัน และพาไปทำความรู้จักกับผู้ค้าเฮโรอีนเหมือนกันที่สามเหลี่ยมทองคำ ก่อนที่หลินคุนและแก๊งค์ทั้งหมดจะถูกจับ แต่อาลี่มีความรู้สึกว่าเหมือนตัวเองได้หักหลังหลินคุน ซึ่งทำให้หลินคุนและครอบครัวผิดหวังมาก ถึงแม้อาลี่พยายามจะบอกว่านี่เป็นเกมระหว่างผู้ร้ายกับตำรวจก็ตาม
นักแสดง

แดเนียล วู รับบทเป็น อาลี่
หลิว เต๋อหัว รับบทเป็น หลินคุน
กู่ เทียนเล่อ รับบทเป็น สามีของอาเฟิง
จาง จิงซู รับบทเป็น อาเฟิง
หยวน หย่งอี้ รับบทเป็น ภรรยาของหลินคุน
นิรุตต์ ศิริจรรยา รับบทเป็น นายพลชาญชัย
เบื้องหลังและการเข้าฉาย

Protégé เป็นภาพยนตร์ทริลเลอร์ที่ผลิตร่วมกันระหว่างฮ่องกงและสิงคโปร์ ร่วมด้วยจีน, อังกฤษ และสหรัฐอเมริกา ได้มีนักแสดงในระดับซูเปอร์สตาร์ของฮ่องกงร่วมแสดงมากมาย โดยที่ หลิว เต๋อหัว ได้มีชื่อเข้าชิงรางวัลนักแสดงประกอบชายยอดเยี่ยมจากรางวัลภาพยนตร์ฮ่องกงครั้งที่ 27 ด้วย และได้รับรางวัลไป อีกทั้งภาพยนตร์ยังมีชื่อเข้าชิงในหลายสาขาที่สำคัญ  ๆ อาทิ ตัดต่อภาพยอดเยี่ยม, ผู้กำกับฯยอดเยี่ยม, นักแสดงประกอบหญิงยอดเยี่ยม, นักแสดงประกอบชายยอดเยี่ยม, กำกับภาพยอดเยี่ยม เป็นต้น
ภาพยนตร์ได้รับเสียงวิจารณ์ว่า ผู้กำกับฯ คือ เอ๋อ ตงซิน ต้องการตั้งคำถามว่า เหตุใดจึงมีผู้ติดยาเสพย์ติด เพราะความเหงาหรือความเปล่าเปลี่ยว หรือเพราะความอ่อนแอของตัวเอง ขณะที่การแสดงของหลิว เต๋อหัว สามารถแย่งความเด่นไปจากแดเนียล วู ไปได้ทั้งหมด  รวมถึง นิรุตต์ ศิริจรรรยา ที่รับบทเป็นนายพลเจ้าของไร่ฝิ่นชาวไทยที่สามเหลี่ยมทองคำ ยังได้แทรกข้อมูลตามรายงานของสหประชาชาติว่า ความนิยมในเฮโรอีนกำลังจะหมดลง โดยจะหันไปนิยมเสพย์ยาอีกันมากขึ้น และเป็นผู้บอกให้หลินคุนวางมือเสีย ซึ่งถือว่าเป็นบทที่เรียกเสียงฮือฮาให้แก่ผู้คนได้พอสมควร อีกทั้งคงไม่มีใครคาดถึงว่าผู้พ่อค้ายาเสพย์ติดจะมีสำนึกดีอย่างนี้ ในขณะที่บรรยายกาศของเรื่องดำเนินไปด้วยความหดหู่ ก็ยังมีบทแทรกของตัวละคร เด็กผู้หญิงตัวเล็ก ๆ ลูกสาวของอาเฟิงที่เข้ามาเพิ่มความสดใสในแก่ภาพยนตร์ โดยเธอเป็นตัวละครที่มีสำนึกที่ดี แม้ทั้งพ่อและแม่จะติดยาฯอย่างหนักก็ตาม
ภาพยนตร์ได้ฉายในโรงภาพยนตร์ในประเทศไทยวันที่ 10 พฤษภาคม พ.ศ. 2550 โดย สหมงคลฟิล์ม และฉายทางโทรทัศน์ 2 ครั้ง ครั้งแรกในวันศุกร์ที่ 23 กันยายน พ.ศ. 2554 ในเวลา 08.25 น. และครั้งที่ 2 ในวันจันทร์ที่ 6 กุมภาพันธ์ พ.ศ. 2555 ทางช่อง 7 ในเวลา 03.25 นาที
แหล่งข้อมูลอื่น

http://www.protegethemovie.com/ เก็บถาวร 2011-01-26 ที่ เวย์แบ็กแมชชีน
เกมคน เหนือคม ที่อินเทอร์เน็ตมูวีเดตาเบส
จุสก์

บริษัทค้าปลีกของเดนมาร์ก
| --- | --- |

สำนักงานใหญ่ของจุสก์ในพราพรัน ประเทศเดนมาร์ก
ประเภท: เอกชน
อุตสาหกรรม: การค้าปลีก
ก่อตั้ง: 2 เมษายน ค.ศ. 1979 ในออร์ฮูส ประเทศเดนมาร์ก
ผู้ก่อตั้ง: ลาร์ส ลาร์เซน
สำนักงานใหญ่: พราพรัน ประเทศเดนมาร์ก
พื้นที่ให้บริการ: ยุโรป, คอเคซัส, อาเซอร์ไบจาน, คาซัคสถาน, จีน, เวียดนาม, สิงคโปร์, ไทย, อินโดนีเซีย, สหรัฐอาหรับเอมิเรตส์, คูเวต, กรีนแลนด์, แคนาดา
บุคลากรหลัก: ยาคอบ บรุนสโบรก์ (ประธาน)
พนักงาน: ประมาณ 22,000 คน (ค.ศ. 2018)
บริษัทแม่: ลาร์ส ลาร์เซน กรุป
เว็บไซต์: jysk.com
จุสก์ เอ/เอส (เดนมาร์ก: Jysk A/S; เขียนในสไตล์บริษัทคือ JYSK; ภาษาเดนมาร์ก: [ˈjysk], แฟรนไชส์ในต่างประเทศดำเนินงานภายใต้ชื่อต่าง ๆ) เป็นร้านค้าปลีก ซึ่งขายของใช้ในครัวเรือน เช่น ที่นอน, เฟอร์นิเจอร์ และเครื่องตกแต่งภายในสัญชาติเดนมาร์ก จุสก์เป็นผู้ค้าปลีกรายใหญ่ที่สุดของเดนมาร์กที่ดำเนินงานในต่างประเทศ โดยรวมแล้วบริษัทมีสาขา 2,586 แห่งใน 50 ประเทศ และมีพนักงานมากกว่า 22,000 คน มูลค่าการซื้อขายในปีงบประมาณ 16/17 เท่ากับ 3.36 พันล้านยูโร
จุสก์ (หมายถึงจัตแลนดิก) ได้รับการก่อตั้งโดยลาร์ส ลาร์เซน ซึ่งเปิดร้านสาขาแรกบนซิลเคบอร์กไวจ์ที่เมืองออร์ฮูสของประเทศเดนมาร์กในเดือนเมษายน ค.ศ. 1979 โดยโลโก้มุ่งเสนอห่านตัวหนึ่ง ซึ่งมีเรื่องราวประวัติศาสตร์ของแบรนด์นี้
ประวัติ > ค.ศ. 1979–1989

เมื่อวันที่ 2 เมษายน ค.ศ. 1979 จุสก์เซเงทอสเลเยอร์แห่งแรกของโลกได้เปิดทำการในออร์ฮูส ประเทศเดนมาร์ก ซึ่งยังคงเปิดดำเนินการอยู่จนถึงปัจจุบัน
ครั้นใน ค.ศ. 1984 จุสก์เซเงทอสเลเยอร์ได้เปิดห้างร้านสาขาแรกนอกประเทศ ซึ่งคือเดนิสเชิสเบ็ทเท็นลาเกอร์ในประเทศเยอรมนี และแฟรนไชส์ของจุสก์ได้เปิดสาขาแรกในกรีนแลนด์เช่นกัน ส่วนใน ค.ศ. 1986 แฟรนไชส์ของจุสได้เปิดร้านสาขาแรกในหมู่เกาะแฟโร กระทั่งใน ค.ศ. 1987 จุสก์ได้ขยายไปยังประเทศไอซ์แลนด์ และเปิดร้านในโคปาโวกูร์
ประวัติ > ค.ศ. 1990–1999

ใน ค.ศ. 1995 จุสก์เปิดสาขาแรกในประเทศฟินแลนด์ ส่วนใน ค.ศ. 1996 จุสก์ได้เปิดร้านสาขาแรกในแคนาดาที่โคควิทเลิม รัฐบริติชโคลัมเบีย และใน ค.ศ. 1998 บริษัทได้ฉลองการเปิดสาขาจำนวน 500 แห่ง
ประวัติ > ค.ศ. 2000–2009

ใน ค.ศ. 2000 จุสก์ได้เปิดสาขาแรกในประเทศโปแลนด์ ส่วนใน ค.ศ. 2001 สาขาในเดนมาร์ก, สวีเดน และฟินแลนด์ เปลี่ยนชื่อจากจุสก์เซเงทอสเลเยอร์, จุสก์เบดลอเกร์ และจุสก์วัวเดอวารัสโต มาเป็นจุสก์ กระทั่งใน ค.ศ. 2004 จุสก์ได้เปิดสาขาแรกในประเทศฮังการี ครั้นใน ค.ศ. 2008 จุสก์นอร์ดิกได้เปิดคลังสินค้าที่ใหญ่ที่สุดของยุโรปเหนือในอุลดุม ที่จัตแลนด์ตอนกลาง ซึ่งขณะนี้คลังสินค้าดังกล่าวมีพื้นที่ 64,000 ตร.ม. และใน ค.ศ. 2008 จุสก์ได้เปิดสาขาแรกในสหราชอาณาจักร โดยสาขาแมนส์ฟีลด์และลิงคอล์นเปิดในเดือนเมษายน จากนั้นสาขาแบล็กเบิร์นและยอร์กก็เปิดทำการในฤดูร้อน
ประวัติ > ค.ศ. 2010–2019

ใน ค.ศ. 2010 จุสก์ได้รับพระราชโองการแต่งตั้งในฐานะผู้จัดส่งแด่สมเด็จพระราชินีแห่งเดนมาร์ก นอกจากนี้ ใน ค.ศ. 2010 นิตยสารพนักงานของจุสก์อย่าง โกจุสก์ ได้รับรางวัลหลายรางวัล เช่น นิตยสารพนักงาน ค.ศ. 2010 ในเดนมาร์ก และในฐานะนิตยสารพนักงานที่ดีที่สุดอันดับสองในทวีปยุโรป ครั้นใน ค.ศ. 2011 จุสก์ได้เปิดตัวช่องโทรทัศน์ของตัวเองใน www.jysk.tv ส่วนใน ค.ศ. 2013 จุสก์ได้เปิดสาขาแรกในเยเรวาน เมืองหลวงของประเทศอาร์มีเนีย ซึ่งนี่เป็นห้างร้านจุสก์แห่งแรกในคอเคซัส กระทั่งใน ค.ศ. 2014–2015 จุสก์ได้เปิดร้านในมัลตามันอังเกรก และเปจาเต็นวิลเลจในจาการ์ตา ประเทศอินโดนีเซีย จุสก์ได้ขยายตัวอย่างต่อเนื่องในประเทศอินโดนีเซีย เนื่องจากบริษัทเปิดสาขาใหม่สี่แห่งที่มาร์โกซิตีเดโพก, กูนินกันซิตี และหมู่บ้านปลูอิตในจาการ์ตา รวมถึงอิออนมอลล์ บีเอสดี ซิตี ในตังเกรัง ครั้นเมื่อ ค.ศ. 2016 จุสก์ได้ขยายสาขาโดยเปิดห้างร้านแรกในประเทศสิงคโปร์ที่จงปาหลู่พลาซา ตลอดจนสองห้างร้านในประเทศเบลารุส, ห้างร้านแรกในประเทศทาจิกิสถาน, และห้างร้านแรกในทบิลีซี ส่วนใน ค.ศ. 2017 ได้ขยายการเปิดห้างร้านที่สามในมินสค์ และห้างร้านแรกในแบรสต์ รวมถึงห้างร้านแรกในประเทศคูเวต ครั้นใน ค.ศ. 2018 จุสก์ได้เปิดห้างร้านแรกในดูไบ ส่วนใน ค.ศ. 2019 จุสก์ได้เปิดห้างร้านแรกในประเทศไทย และเปิดห้างร้านแรกในบากู ตลอดจนเปิดศูนย์กลางโลจิสติกส์แห่งที่ 4 ในประเทศบัลแกเรีย - ดีซีบี (ศูนย์กระจายสินค้าโบยูริสเต) และจุสก์ได้เปิดสาขาแรกในสาธารณรัฐไอร์แลนด์ ซึ่งตั้งอยู่ในเนอิส คัมพานีคิลแดร์ โดยมีการวางแผนที่จะเป็นห้างร้านแรกจาก 15 แห่ง (ต่อมาปรับปรุงเป็น 40 แห่ง) ทั่วประเทศ กระทั่งปัจจุบันมีห้างร้านเปิดดำเนินการในเนอิส, ดรอฮาดา, แนวัน, พอร์ทลิช,  ยอล, ลิเมอริก, สไลโก และแซนทรี (ณ เดือนตุลาคม ค.ศ. 2020)
ส่วนลาร์ส ลาร์เซน ผู้ก่อตั้งเสียชีวิตเมื่อวันที่ 19 สิงหาคม ค.ศ. 2019
ประวัติ > ค.ศ. 2020–ปัจจุบัน

ใน ค.ศ. 2020 จุสก์ได้เปิดสาขาแรกในมอสโก ส่วนสาขาในประเทศออสเตรีย เดิมชื่อ "เดนีเชสเบ็ทเทินลาเกอร์" ได้รับการรีแบรนด์เป็น "จุสก์" เมื่อ ค.ศ. 2020 ขณะที่สาขาในประเทศเยอรมนี เดิมคือ "เดนีเชสเบ็ทเทินลาเกอร์" ได้รับการเปลี่ยนชื่อเป็น "จุสก์" เมื่อ ค.ศ. 2021 และจุสก์ที่ประเทศอินโดนีเซียได้ปิดตัวลง
แหล่งข้อมูลอื่น

เว็บไซต์ทางการ
จุสก์ในประเทศฮังการี
ห้างร้านจุสก์ในประเทศสวีเดน